**Felhívás Ellenőrző Bizottsági tagságra**

Kedves Hallgató!

Szeretnélek emlékeztetni a tavaszi tisztújító választásokra, amelyek az Alapszabály értelmében az alakuló küldöttgyűlési üléssel fognak zárulni. Alkalmad nyílik küldöttgyűlési tagnak jelentkezni, illetve más tisztségekre, akár az Önkormányzat elnöki tisztségére is pályázni, ám amennyiben további lehetőségek iránt érdeklődsz, figyelmedbe ajánlom az Ellenőrző Bizottságot, mely az Önkormányzat egy különálló testülete.

Tömören összefoglalva az Ellenőrző Bizottság az Önkormányzat szabályszerű működését és gazdálkodását ellenőrző testület, és kizárólag a Küldöttgyűlés döntéseinek van alárendelve. A Bizottság 3 tagból áll, akiket a Küldöttgyűlés választ.

Célunk, hogy a tavaszi alakuló küldöttgyűlésen egy újabb lelkes taggal bővüljön a Bizottság. Ha érzel magadban motivációt arra, hogy csatlakozz hozzánk, keress bátran emailben (eb@barczihok.elte.hu), vagy akár személyesen, a hallgatói irodában (A/61)!

Az Ellenőrző Bizottság feladat- és hatásköréről, működéséről és tagjainak megválasztásáról az Alapszabályban olvashatsz bővebben, ami megtalálható honlapunkon: [www.barczihok.elte.hu](http://www.barczihok.elte.hu)

Baráti üdvözlettel,

Zatykó Nóra

ELTE BGGyK HÖK

Ellenőrző Bizottság

elnök